奈良女子大學

奈良女子大學在日本奈良縣奈良市，國立。日本女子大學甚夥，而國立者，惟此與茶水女子大學而已，而此二學爲日本女子大學雙璧。有文、理、生活環境三學部，及人間文化研究科。與中華南京大學、淸華大學等三十數校結學盟。其舊館與守衞室，爲重要文化財。 沿革 明治四十一年，日本國圖養成女教員，開奈良女子師範學校。昭和二十四年，因政府公布國立大學設置法，更爲奈良女子大學。平成十六年十月，因國立大學法人法行，新設國立大學法人奈良女子大學，至今。